สถานการณ์เด่น
12.00 น. นายทรงธรรม แก้วพันพฤกษ์ นักศึกษาที่ร่วมชุมนุมครบรอบ 1 ปี รัฐประหาร เมื่อวันที่ 22 พ.ค.ที่ผ่านมา ถูกเจ้าหน้าที่ควบคุมตัวที่สนามบินดอนเมือง และตำรวจ สน.ปทุมวันได้รับตัวไปสอบสวนก่อนจะปล่อยตัวในเวลาต่อมาหลังรับปากจะเข้าให้ปากคำอีกครั้ง&nbsp;
17 ส.ค. 2558

12.00 น. นายทรงธรรม แก้วพันพฤกษ์ นักศึกษาที่ร่วมชุมนุมครบรอบ 1 ปี รัฐประหาร เมื่อวันที่ 22 พ.ค.ที่ผ่านมา ถูกเจ้าหน้าที่ควบคุมตัวที่สนามบินดอนเมือง และตำรวจ สน.ปทุมวันได้รับตัวไปสอบสวนก่อนจะปล่อยตัวในเวลาต่อมาหลังรับปากจะเข้าให้ปากคำอีกครั้ง  
13.00 น. สำนักข่าวบีบีซี รายงานว่า เกิดเหตุเครื่องบินสัญชาติอินโดนีเซีย พร้อมด้วยผู้โดยสารและลูกเรือ 54 คน บนเครื่องหายไปในภูมิภาคปาปัว อินโดนีเซีย หลังเดินทางออกจากท่าอากาศยานเซนทานี ในเมืองจายาปุระ มุ่งหน้าไปยังเมืองฮ็อกซิบิลทางตอนใต้ของภูมิภาคเดียวกัน
14.00 น. พล.ร.อ.พะจุณณ์ ตามประทีป นายทหารคนสนิท พล.อ.เปรม ติณสูลานนท์ ประธานองคมนตรีและรัฐบุรุษ และสมาชิกสภาปฏิรูปแห่งชาติ (สปช.) ระบุว่า หากเกิดม็อบจากเครือข่ายทักษิณขึ้นอีกก็ต้องออกไปสู้ เพราะจะปล่อยให้บ้านเมืองกลับไปเหมือนเดิมไม่ได้
15.00 น. สมเด็จพระบรมโอรสาธิราชฯ สยามมกุฎราชกุมาร เสด็จฯ พร้อมด้วย พระเจ้าหลานเธอ พระองค์เจ้าพัชรกิติยาภา ทรงเป็นประธานเปิดกิจกรรมปั่นจักรยานเฉลิมพระเกียรติสมเด็จพระนางเจ้าฯ พระบรมราชินีนาถ “Bike for Mom ปั่นเพื่อแม่” บริเวณลานพระราชวังดุสิต โดยมีประชาชนได้เข้าร่วมกิจกรรมปั่นเพื่อแม่อย่างพร้อมเพรียงทั่วประเทศไทย 
15.30 น. พล.ต.ท.บุญเลิศ ใจประดิษฐ์ ผบช.ภ.4 แถลงการจับกุมนายทศวรรษ เลิศอารยกุล ผู้ต้องหาลักทรัพย์ในเคหสถานเวลากลางคืน พร้อมของกลาง 140 รายการ โดยผู้ต้องหาสารภาพได้ลงมือก่อเหตุในเขต อ.เมืองขอนแก่น และ จ.นครราชสีมา มาแล้วนับ 100 หลังคาเรือน 
16.00 น. ได้เกิดเหตุบันไดเลื่อนของห้างสรรพสินค้า เดอะมอลล์ งามวงศ์วาน ขัดข้องจนมีกลิ่นเหม็นไหม้ที่บริเวณชั้น 1 ทำให้ประชาชนที่อยู่ในบริเวณดังกล่าวแตกตื่น แต่เมื่อเจ้าหน้าที่ของห้างได้เข้าตรวจสอบ พบว่าเกิดจากลูกยางไหม้และได้ปิดการใช้งานชั่วคราวก่อนจะเปิดให้บริการตามปกติในเวลาต่อมา